CELEX: 32010R1255
Language: sk
Date: 2010-12-22 00:00:00
Title: Nariadenie Komisie (EÚ) č. 1255/2010 z  22. decembra 2010 , ktorým sa ustanovujú podrobné pravidlá uplatňovania dovozných colných kvót na výrobky z mäsa z mladého hovädzieho dobytka ( „baby beef“ ) s pôvodom v Bosne a Hercegovine, Chorvátsku, Bývalej juhoslovanskej republike Macedónsko, Čiernej Hore a Srbsku

28.12.2010   
            
            
               SK
            
            
               Úradný vestník Európskej únie
            
            
               L 342/1
            
         NARIADENIE KOMISIE (EÚ) č. 1255/2010
   z 22. decembra 2010,
   ktorým sa ustanovujú podrobné pravidlá uplatňovania dovozných colných kvót na výrobky z mäsa z mladého hovädzieho dobytka („baby beef“) s pôvodom v Bosne a Hercegovine, Chorvátsku, Bývalej juhoslovanskej republike Macedónsko, Čiernej Hore a Srbsku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 ods. 1 a článok 148 v spojení s jeho článkom 4,
   keďže:
   
               (1)
            
            
               V Dohode o stabilizácii a pridružení medzi Európskymi spoločenstvami a ich členskými štátmi na jednej strane a Chorvátskou republikou na strane druhej, schválenej rozhodnutím Rady a Komisie 2005/40/ES, Euratom (2), v Stabilizačnej a asociačnej dohode medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej, schválenej rozhodnutím Rady a Komisie 2004/239/ES, Euratom (3), v Dohode o stabilizácii a pridružení medzi Európskymi spoločenstvami a ich členskými štátmi na jednej strane a Čiernohorskou republikou na strane druhej, schválenej rozhodnutím Rady a Komisie 2010/224/EÚ, Euratom (4), v Dočasnej dohode s Bosnou a Hercegovinou, schválenej rozhodnutím Rady 2008/474/ES zo 16. júna 2008 o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Bosnou a Hercegovinou na strane druhej (5), a v Dočasnej dohode so Srbskou republikou, schválenej rozhodnutím Rady 2010/36/ES z 29. apríla 2008 o podpísaní a uzavretí Dočasnej dohody o obchode a obchodných záležitostiach medzi Európskym spoločenstvom na jednej strane a Srbskou republikou na strane druhej (6), sa ustanovujú ročné preferenčné colné kvóty na mäso z mladého hovädzieho dobytka („baby beef“) v objeme 9 400 ton, 1 650 ton, 800 ton, 1 500 ton a 8 700 ton v uvedenom poradí.
            
         
               (2)
            
            
               V článku 2 nariadenia Rady (ES) č. 2248/2001 z 19. novembra 2001 o určitých postupoch na uplatňovanie Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Chorvátskou republikou na strane druhej a na uplatňovanie dočasnej dohody medzi Európskym spoločenstvom a Chorvátskou republikou (7) a v článku 2 nariadenia Rady (ES) č. 153/2002 z 21. januára 2002 o určitých postupoch pri uplatňovaní Stabilizačnej a asociačnej dohody medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na strane druhej a pri uplatňovaní Predbežnej dohody medzi Európskym spoločenstvom a Bývalou juhoslovanskou republikou Macedónsko (8) sa ustanovuje, že by sa mali ustanoviť podrobné pravidlá implementácie koncesií na „baby beef“.
            
         
               (3)
            
            
               Na účely overenia súladu s podmienkami kvót by sa pri dovoze v rámci kvót na mäso z mladého hovädzieho dobytka („baby beef“) malo predložiť osvedčenie o pravosti, ktorým sa potvrdzuje, že tovar pochádza z krajiny, ktorá osvedčenie vydala, a že presne zodpovedá definícii uvedenej v príslušnej dohode. Okrem toho by sa mal stanoviť vzor osvedčení o pravosti, ako aj podrobné pravidlá ich používania.
            
         
               (4)
            
            
               Príslušné kvóty by sa mali spravovať prostredníctvom dovozných povolení. Na tento účel by sa nariadenie Komisie (ES) č. 376/2008 z 23. apríla 2008, ktorým sa stanovujú podrobné pravidlá uplatňovania systému dovozných a vývozných licencií a certifikátov s vopred stanovenou sadzbou náhrady pre poľnohospodárske výrobky (9), a nariadenie Komisie (ES) č. 382/2008 z 21. apríla 2008 o pravidlách uplatňovania dovozných a vývozných povolení v sektore hovädzieho a teľacieho mäsa (10) mali uplatňovať s výhradou ustanovení tohto nariadenia.
            
         
               (5)
            
            
               V nariadení Komisie (ES) č. 1301/2006 z 31. augusta 2006, ktorým sa ustanovujú všeobecné pravidlá pre správu dovozných colných kvót pre poľnohospodárske produkty spravovaných prostredníctvom systému dovozných licencií (11), sa vymedzujú najmä podrobné ustanovenia vzťahujúce sa na uplatňovanie dovozných povolení, postavenie žiadateľov, vydávanie povolení a oznámenia členských štátov Komisii. Podľa uvedeného nariadenia sú povolenia platné len do posledného dňa obdobia dovoznej colnej kvóty. Ustanovenia nariadenia (ES) č. 1301/2006 by sa mali uplatňovať na dovozné povolenia vydávané podľa tohto nariadenia bez toho, aby boli dotknuté dodatočné podmienky alebo odchýlky ustanovené v tomto nariadení.
            
         
               (6)
            
            
               Na zabezpečenie riadnej správy dovozu príslušných výrobkov by sa dovozné povolenia mali vydávať len po overení, a to najmä údajov uvedených na osvedčení o pravosti.
            
         
               (7)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   1.   Týmto sa na obdobie od 1. januára do 31. decembra otvárajú každoročne tieto colné kvóty:
   
               a)
            
            
               9 400 ton „baby beef“ vyjadrených v jatočnej hmotnosti s pôvodom v Chorvátsku;
            
         
               b)
            
            
               1 500 ton „baby beef“ vyjadrených v jatočnej hmotnosti s pôvodom v Bosne a Hercegovine;
            
         
               c)
            
            
               1 650 ton „baby beef“ vyjadrených v jatočnej hmotnosti s pôvodom v Bývalej juhoslovanskej republike Macedónsko;
            
         
               d)
            
            
               8 700 ton „baby beef“ vyjadrených v jatočnej hmotnosti s pôvodom v Srbsku;
            
         
               e)
            
            
               800 ton „baby beef“ vyjadrených v jatočnej hmotnosti s pôvodom v Čiernej Hore.
            
         Kvóty uvedené v prvom pododseku majú poradové čísla 09.4503, 09.4504, 09.4505, 09.4198 a 09.4199 v uvedenom poradí.
   Na účely prideľovania týchto kvót 100 kilogramov živej hmotnosti zodpovedá 50 kilogramom jatočnej hmotnosti.
   2.   Clo uplatniteľné v rámci kvót uvedených v odseku 1 je 20 % valorickej colnej sadzby a 20 % špecifickej colnej sadzby ustanovených v Spoločnom colnom sadzobníku.
   3.   Dovoz v rámci kvót uvedených v odseku 1 je vyhradený na určité živé zvieratá a určité mäso, na ktoré sa vzťahujú číselné znaky KN uvedené v prílohe III k Dohode o stabilizácii a pridružení uzatvorenej s Chorvátskom, v prílohe III k Stabilizačnej a asociačnej dohode uzatvorenej s Bývalou juhoslovanskou republikou Macedónsko, v prílohe II k Dohode o stabilizácii a pridružení uzatvorenej s Čiernou Horou, v prílohe II k Dočasnej dohode s Bosnou a Hercegovinou a v prílohe II k Dočasnej dohode so Srbskom:
   
               —
            
            
               ex 0102 90 51, ex 0102 90 59, ex 0102 90 71 a ex 0102 90 79,
            
         
               —
            
            
               ex 0201 10 00 a ex 0201 20 20,
            
         
               —
            
            
               ex 0201 20 30,
            
         
               —
            
            
               ex 0201 20 50.
            
         Článok 2
   Pokiaľ sa v tomto nariadení neustanovuje inak, uplatňuje sa kapitola III nariadenia (ES) č. 1301/2006 a nariadení (ES) č. 376/2008 a (ES) č. 382/2008.
   Článok 3
   1.   V kolónke 8 žiadostí o dovozné povolenie a v dovozných povoleniach sa uvádza štát pôvodu a slovo „áno“ sa označí krížikom. Z povolení vyplýva povinnosť dovážať z uvedenej krajiny.
   V kolónke 20 žiadostí o dovozné povolenie a v povoleniach sa uvádza jeden z údajov uvedených v prílohe I.
   2.   Originál osvedčenia o pravosti vystavený v súlade s článkom 4 a jeho kópia sa predkladajú príslušnému orgánu spolu so žiadosťou o prvé dovozné povolenie súvisiace s osvedčením o pravosti.
   Osvedčenia o pravosti možno použiť na vydanie viacerých dovozných povolení na množstvá nepresahujúce množstvá uvedené v osvedčení. Ak bolo na jedno osvedčenie vydaných viacero povolení, príslušný orgán:
   
               a)
            
            
               potvrdzuje osvedčenie o pravosti s uvedením prideleného množstva;
            
         
               b)
            
            
               zaisťuje, aby dovozné povolenia udelené na toto osvedčenie boli vydané v ten istý deň.
            
         3.   Príslušné orgány môžu vydávať dovozné povolenia po tom, ako sa presvedčia, že všetky údaje uvedené v osvedčení o pravosti zodpovedajú tým údajom, ktoré každý týždeň dostanú od Komisie v súvislosti s príslušnými dovozmi. Príslušný orgán vydá povolenia bezprostredne potom.
   Článok 4
   1.   K všetkým žiadostiam o dovozné povolenia v rámci kvót uvedených v článku 1 sa pripája osvedčenie o pravosti vydané orgánmi vyvážajúcej krajiny uvedenými v prílohe II k tomuto nariadeniu, ktorým sa potvrdzuje, že tovar pochádza z danej krajiny a že zodpovedá príslušnej definícii uvedenej v prílohe III k Dohodám o stabilizácii a pridružení s Chorvátskom, v prílohe III k Stabilizačnej a asociačnej dohode s Bývalou juhoslovanskou republikou Macedónsko, v prílohe II k Dohode o stabilizácii a pridružení s Čiernou Horou, v prílohe II k Dočasnej dohode s Bosnou a Hercegovinou alebo v prílohe II k Dočasnej dohode so Srbskom.
   2.   Osvedčenia o pravosti sú vyhotovené v jednom origináli a dvoch kópiách, vytlačené a vyplnené v jednom z úradných jazykov Únie v súlade s príslušným vzorom uvedeným v prílohách III až VII pre príslušné vyvážajúce krajiny. Môžu sa takisto vytlačiť a vyplniť v úradnom jazyku alebo v jednom z úradných jazykov vyvážajúcej krajiny.
   Príslušné orgány členského štátu, v ktorom sa podáva žiadosť o dovozné povolenie, môžu požadovať predloženie prekladu osvedčenia.
   3.   Originál a kópie osvedčenia o pravosti môžu byť vyplnené strojom alebo rukou. V druhom prípade sa musí použiť čierny atrament a paličkové písmo.
   Osvedčenie má rozmery 210 × 297 mm. Použije sa papier s hmotnosťou aspoň 40 g/m2. Originál je biely, prvá kópia ružová a druhá kópia žltá.
   4.   Každé osvedčenie má vlastné sériové číslo, za ktorým nasleduje názov vydávajúcej krajiny.
   Na kópiách je to isté sériové číslo a ten istý názov krajiny ako na origináli.
   5.   Osvedčenia sú platné, len ak sú riadne potvrdené vydávajúcim orgánom uvedeným v prílohe II.
   6.   Osvedčenia sa považujú za riadne potvrdené, len ak je na nich uvedený dátum a miesto vydania a ak sú opečiatkované vydávajúcim orgánom s podpisom osoby alebo osôb splnomocnených na ich podpísanie.
   Článok 5
   1.   Vydávajúce orgány uvedené v prílohe II:
   
               a)
            
            
               sú uznané za vydávajúce orgány príslušnou vyvážajúcou krajinou;
            
         
               b)
            
            
               sa zaväzujú overiť údaje na osvedčeniach;
            
         
               c)
            
            
               sa zaväzujú oznamovať Komisii aspoň raz týždenne akékoľvek informácie, na základe ktorých je možné overovanie údajov na osvedčení o pravosti, najmä číslo osvedčenia, vývozcu, príjemcu, krajinu určenia, výrobok (živé zvieratá/mäso), čistú hmotnosť a dátum podpisu.
            
         2.   Komisia preskúma zoznam uvedený v prílohe II, keď nie je splnená požiadavka podľa odseku 1 písm. a), keď vydávajúci orgán nesplnil jednu alebo viaceré zo svojich povinností alebo keď je určený nový vydávajúci orgán.
   Článok 6
   Osvedčenia o pravosti a dovozné povolenia platia tri mesiace od dátumu ich vydania.
   Článok 7
   Príslušná vyvážajúca krajina poskytne Komisii vzory odtlačkov pečiatok, ktoré používajú ich vydávajúce orgány, ako aj mená a podpisy osôb, ktoré sú splnomocnené podpisovať osvedčenia o pravosti. Komisia oznámi tieto informácie príslušným orgánom členských štátov.
   Článok 8
   1.   Odchylne od článku 11 ods. 1 druhého pododseku nariadenia (ES) č. 1301/2006 členské štáty oznámia Komisii:
   
               a)
            
            
               najneskôr do 28. februára nasledujúceho roka množstvá výrobkov vrátane nulových položiek, na ktoré boli vydané dovozné povolenia v predchádzajúcom období dovoznej colnej kvóty;
            
         
               b)
            
            
               najneskôr do 30. apríla nasledujúceho roka množstvá výrobkov vrátane nulových položiek, ktoré sa v rámci dovozných povolení nevyužili alebo využili len čiastočne a ktoré zodpovedajú rozdielu medzi množstvami uvedenými na zadnej strane dovozných povolení a množstvami, na ktoré boli vydané.
            
         2.   Najneskôr do 30. apríla nasledujúceho roka členské štáty oznámia Komisii množstvá výrobkov, ktoré boli skutočne prepustené do voľného obehu počas predchádzajúceho obdobia dovoznej colnej kvóty.
   3.   Oznámenia uvedené v odsekoch 1 a 2 tohto článku sa vykonajú podľa príloh VIII, IX a X k tomuto nariadeniu a použijú sa kategórie výrobkov uvedené v prílohe V k nariadeniu Komisie (ES) č. 382/2008.
   Článok 9
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. decembra 2010
      
         
            Za Komisiu v mene predsedu
         
         Dacian CIOLOŞ
         
            člen Komisie
         
      
   
   
      (1)  Ú. v. EÚ L 299, 16.11.2007, s. 1.
   
      (2)  Ú. v. EÚ L 26, 28.1.2005, s. 1.
   
      (3)  Ú. v. EÚ L 84, 20.3.2004, s. 1.
   
      (4)  Ú. v. EÚ L 108, 29.4.2010, s. 1.
   
      (5)  Ú. v. EÚ L 169, 30.6.2008, s. 10.
   
      (6)  Ú. v. EÚ L 28, 30.1.2010, s. 1.
   
      (7)  Ú. v. ES L 304, 21.11.2001, s. 1.
   
      (8)  Ú. v. ES L 25, 29.1.2002, s. 16.
   
      (9)  Ú. v. EÚ L 114, 26.4.2008, s. 3.
   
      (10)  Ú. v. EÚ L 115, 29.4.2008, s. 10.
   
      (11)  Ú. v. EÚ L 238, 1.9.2006, s. 13.
   
      PRÍLOHA I
      
         Záznamy podľa článku 3 ods. 1
      
      
                  —
               
               
                  :
               
               
                  v bulharčine
               
               
                  :
               
               
                  „Baby beef“ (Регламент (ЕC) № 1255/2010)
               
            
                  —
               
               
                  :
               
               
                  v španielčine
               
               
                  :
               
               
                  „Baby beef“ (Reglamento (UE) no 1255/2010)
               
            
                  —
               
               
                  :
               
               
                  v češtine
               
               
                  :
               
               
                  „Baby beef“ (Nařízení (EU) č. 1255/2010)
               
            
                  —
               
               
                  :
               
               
                  v dánčine
               
               
                  :
               
               
                  „Baby beef“ (Forordning (EU) nr. 1255/2010)
               
            
                  —
               
               
                  :
               
               
                  v nemčine
               
               
                  :
               
               
                  „Baby beef“ (Verordnung (EU) Nr. 1255/2010)
               
            
                  —
               
               
                  :
               
               
                  v estónčine
               
               
                  :
               
               
                  „Baby beef“ (Määrus (EL) nr 1255/2010)
               
            
                  —
               
               
                  :
               
               
                  v gréčtine
               
               
                  :
               
               
                  „Baby beef“ (Κανονισμός (ΕΕ) αριθ 1255/2010)
               
            
                  —
               
               
                  :
               
               
                  v angličtine
               
               
                  :
               
               
                  „Baby beef“ (Regulation (EU) No 1255/2010)
               
            
                  —
               
               
                  :
               
               
                  vo francúzštine
               
               
                  :
               
               
                  „Baby beef“ (Règlement (UE) no 1255/2010)
               
            
                  —
               
               
                  :
               
               
                  v taliančine
               
               
                  :
               
               
                  „Baby beef“ (Regolamento (UE) n. 1255/2010)
               
            
                  —
               
               
                  :
               
               
                  v lotyštine
               
               
                  :
               
               
                  „Baby beef“ (Regula (ES) Nr. 1255/2010)
               
            
                  —
               
               
                  :
               
               
                  v litovčine
               
               
                  :
               
               
                  „Baby beef“ (Reglamentas (ES) Nr. 1255/2010)
               
            
                  —
               
               
                  :
               
               
                  v maďarčine
               
               
                  :
               
               
                  „Baby beef“ (1255/2010/EU rendelet)
               
            
                  —
               
               
                  :
               
               
                  v maltčine
               
               
                  :
               
               
                  „Baby beef“ (Regolament (UE) Nru 1255/2010)
               
            
                  —
               
               
                  :
               
               
                  v holandčine
               
               
                  :
               
               
                  „Baby beef“ (Verordening (EU) nr 1255/2010)
               
            
                  —
               
               
                  :
               
               
                  v poľštine
               
               
                  :
               
               
                  „Baby beef“ (Rozporządzenie (UE) nr 1255/2010)
               
            
                  —
               
               
                  :
               
               
                  v portugalčine
               
               
                  :
               
               
                  „Baby beef“ (Regulamento (UE) no 1255/2010)
               
            
                  —
               
               
                  :
               
               
                  v rumunčine
               
               
                  :
               
               
                  „Baby beef“ (Regulamentul (UE) nr. 1255/2010)
               
            
                  —
               
               
                  :
               
               
                  v slovenčine
               
               
                  :
               
               
                  „Baby beef“ [nariadenie (EÚ) č. 1255/2010]
               
            
                  —
               
               
                  :
               
               
                  v slovinčine
               
               
                  :
               
               
                  „Baby beef“ (Uredba (EU) št. 1255/2010)
               
            
                  —
               
               
                  :
               
               
                  vo fínčine
               
               
                  :
               
               
                  „Baby beef“ (Asetus (EU) N:o 1255/2010)
               
            
                  —
               
               
                  :
               
               
                  v švédčine
               
               
                  :
               
               
                  „Baby beef“ (Förordning (EU) nr 1255/2010)
               
            
   
      PRÍLOHA II
      Vydávajúce orgány:
      
                  —
               
               
                  Chorvátska republika: Croatian Agricultural Agency, Poljana Križevačka 185, 48260 Križevci, Croatia.
               
            
                  —
               
               
                  Bosna a Hercegovina:
               
            
                  —
               
               
                  Bývalá juhoslovanská republika Macedónsko: Univerzitet Sv. Kiril I Metodij, Institut za hrana, Fakultet za veterinarna medicina, „Lazar Pop-Trajkov 5-7“, 1000 Skopje.
               
            
                  —
               
               
                  Srbsko: YU Institute for Meat Hygiene and Technology, Kacanskog 13, Belgrade, Juhoslávia.
               
            
                  —
               
               
                  Čierna Hora: Veterinary Directorate, Bulevar Svetog Petra Cetinjskog br.9, 81000 Podgorica, Montenegro.
               
            
   
      PRÍLOHA III
      
         
   
   
      PRÍLOHA IV
      
         
   
   
      PRÍLOHA V
      
         
   
   
      PRÍLOHA VI
      
         
   
   
      PRÍLOHA VII
      
         
   
   
      PRÍLOHA VIII
      
         Oznámenie o (vydaných) dovozných povoleniach – nariadenie (EÚ) č. 1255/2010
      
      Členský štát: …
      Uplatňovanie článku 8 nariadenia (EÚ) č. 1255/2010
      Množstvá výrobkov, na ktoré boli vydané dovozné povolenia
      od: … do: …
      
         
      
                  Poradové číslo
               
               
                  Kategória alebo kategórie výrobkov (1)
                  
               
               
                  Množstvo
                  (hmotnosť výrobku v kilogramoch alebo počet kusov)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Kategória alebo kategórie výrobkov podľa prílohy V k nariadeniu (ES) č. 382/2008.
   
   
      PRÍLOHA IX
      
         Oznámenie o dovozných povoleniach (nevyčerpané množstvá) – nariadenie (EÚ) č. 1255/2010
      
      Členský štát: …
      Uplatňovanie článku 8 nariadenia (EÚ) č. 1255/2010
      Množstvá výrobkov, na ktoré sa dovozné povolenia nepoužili
      od: … do: …
      
         
      
                  Poradové číslo
               
               
                  Kategória alebo kategórie výrobkov (1)
                  
               
               
                  Nevyčerpané množstvo
                  (hmotnosť výrobku v kilogramoch alebo počet kusov)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Kategória alebo kategórie výrobkov podľa prílohy V k nariadeniu (ES) č. 382/2008.
   
   
      PRÍLOHA X
      
         Oznámenie o množstvách výrobkov prepustených do voľného obehu – nariadenie (EÚ) č. 1255/2010
      
      Členský štát: …
      Uplatňovanie článku 8 nariadenia (EÚ) č. 1255/2010
      Množstvá výrobkov prepustených do voľného obehu:
      od: … do: … (obdobie dovoznej colnej kvóty).
      
         
      
                  Poradové číslo
               
               
                  Kategória alebo kategórie výrobkov (1)
                  
               
               
                  Množstvá výrobkov prepustených do voľného obehu
                  (hmotnosť výrobku v kilogramoch alebo počet kusov)
               
            
                  09.4503
               
               
                   
               
               
                   
               
            
                  09.4504
               
               
                   
               
               
                   
               
            
                  09.4505
               
               
                   
               
               
                   
               
            
                  09.4198
               
               
                   
               
               
                   
               
            
                  09.4199
               
               
                   
               
               
                   
               
            
         (1)  Kategória alebo kategórie výrobkov podľa prílohy V k nariadeniu (ES) č. 382/2008.